作者：无名氏
词牌/韵律：花心动慢・花心动

paragraphs: 暑逼芳襟，甚全无因依，便教人恶。
赖有枕溪百尺，朱楼映日，数重香箔。
驮冰围定犹嫌暖，红日绽、雨收残脚。
漫试取，红绡弄雪，碎琼推削。
妆罢低云未稤。
叶叶地仙衣，剪轻裁薄。
汗洒泪珠，急捧金盘，向前颗颗盛却。
凤凰双扇相交扇，越撋就、越腰肢弱。
待做个、青纱罩儿罩著。